Diari Oficial de la Generalitat Valenciana


Sumari del DOGV 7739, del 11-03-2016 (2016/1789)

Extracte de l'Orde 1/2016, de 29 de febrer, de la Conselleria d'Hisenda i Model Econòmic, per la qual es publica la línia pressupostària per al finançament de les ajudes convocades en el marc del programa Eurodisea i s'obri el termini de presentació de sol·licituds per a l'exercici 2016.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7739

Data del DOGV
:   11-03-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/1789


Data del document
:   29-02-2016

Organisme emissor
:   Conselleria d'Hisenda i Model Econòmic

Tipus de document
:   Extracte

Anàlisi jurídica

 Descriptors 

:   * Conselleria d'Hisenda i Model Econòmic
    * ajuda pública

Extracte de l'Orde 1/2016, de 29 de febrer, de la Conselleria d'Hisenda i Model Econòmic, per la qual es publica la línia pressupostària per al finançament de les ajudes convocades en el marc del programa Eurodisea i s'obri el termini de presentació de sol·licituds per a l'exercici 2016. [2016/1789]  
BDNS (identif.): 302107.  
  
De conformitat amb el previst en els articles 17.3.b i 20.8.a de la Llei 38/2003, de 17 de novembre, General de Subvencions, es publica l'extracte de la convocatòria el text complet de la qual es pot consultar en la Base de Dades Nacional de Subvencions   
http://www.pap.minhap.gob.es/bdnstrans/index:  
  
Primer. Beneficiaris  
Empreses i entitats públiques i privades que estiguen legalment constituïdes i inscrites en els registres corresponents de la Comunitat Valenciana.  
  
Segon. Objecte  
Subvencions, en règim de concurrència competitiva, a empreses i entitats de la Comunitat Valenciana en què facen pràctiques jóvens europeus entre els 18 i els 30 anys de les regions adherides al programa Eurodisea de l'Assemblea de Regions d'Europa, amb l'objecte de facilitar-los un període de pràctiques professionals de qualitat a la Comunitat Valenciana.  
  
Tercer. Bases reguladores  
Orde 16/2014, de 5 de setembre, de la Conselleria d'Hisenda i Administració Pública, per la qual s'aproven les bases reguladores, es publica la línia pressupostària per al finançament de les ajudes convocades en el marc del programa Eurodisea de l'Assemblea de la Regions d'Europa i s'obri el termini de presentació de sol·licituds (DOCV 10.09.2014, http://www.docv.gva.es/datos/2014/09/10/pdf/2014\_8184.pdf).  
  
Quart. Quantia  
Per a l'exercici 2016, l'import global màxim de les ajudes previstes és de 528.000 euros. L'import previst podrà estar cofinançat al 50 % pel Fons Social Europeu a càrrec del POCV del FSE 2014-2020.  
La quantia de la subvenció serà de 1.403 euros mensuals per contracte o conveni de pràctiques, fins a un màxim de cinc mesos, i pot arribar a 7.015 euros per subvenció.  
El màxim de beneficiaris serà d'aproximadament 79, en funció dels mesos de contractació.  
  
Quint. Termini de presentació de sol·licituds  
20 dies naturals comptats des de l'endemà de la publicació de l'orde de convocatòria en el Diari Oficial de la Comunitat Valenciana.  
  
Sext. Altres dades  
La sol·licitud i els models normalitzats estan disponibles en  
www.gva.es/eurodisea.  
  
València, 29 de febrer de 2016.- El conseller d'Hisenda i Model Econòmic: Vicent Soler i Marco.